williamValid/chineseTraditional-CQIA-Qwen-1.5B huggingface dataset:
春树扶疏夜色轻
模仿边贡，续写古诗：
春树扶疏夜色轻，坐深斋沐轸遥情。上清真气通三界，太乙祥烟接两京。云里佩环鸣閤道，水边星斗照台城。江湖魏阙瞻依切，欲草甘泉赋未成。
送徒伯渊
模仿陶安，以此为题写一首古诗：
城心官帑楮代钱，聚于山积流于泉。纳旧出新日万千，市人四合争欲先。中山才子吏律研，迩来筦库廉而虔。意气能与长贰联，太史平准操微权。宝货满眼众所便，众是凡夫君是仙。坐令美利散列廛，民得资财俱懋迁。飞尘障红炎日煎，纻袍雪色风翩翩。斯人本为儒者贤，旧家出自姑溪边。祖有阴德冤狱湔，子孙三世居溧川。过庭能以诗礼传，出有车马食有田。族中文物纷蝉嫣，桥阴满屋埙篪宣。渊兮吟咏三百篇，青春举笔生云烟。往岁过我圭荜前，敛襟拱袖忙投鞭。示我以文长满笺，粲然蓝玉淮夷蠙。斋窗清话共俎笾，论情缱绻久乃旋。别来荏苒知几年，忽然邂逅钱塘堧。我时南游北赴燕，子方战艺雄戈鋋。大江潮头高沃天，捲帘楼望吴儿獧。柳阴凉浮茉莉筵，东阳官酒西湖莲。六桥雨霁山蜿蜒，银蟾照影秋娟娟。人生离合亦可怜，回首异路心茫然。蹇余万里行役牵，意掇科名蚁慕膻。陆走齐鲁诸山巅，冰雪积冷砭重绵。都城宫阙云霄连，两见黄榜光魁躔。春风三月红杏妍，金门咫尺登无缘。归来空室如磬悬，索居怀友情拳拳。三湖东隔涨碧涟，五凤楼阁凌虚玄。几欲夜棹访戴船，携家就禄依寒毡。金陵聚首喜欲颠，惠我画扇汉隶镌。始知从吏抛椠铅，捧檄正为双亲全。故山在望归兴遄，墙角短檠毋弃捐。丈夫有志铁砚穿，未可斲方皆就圆。圣经万古日月悬，妙道浩浩何渊渊。经济功用弥八埏，学之有要业必专。穷达用舍所守坚，不曰富贵浮云然。
萧萧戎马鸣
模仿陈汝言，续写一首古诗：
萧萧戎马鸣，悠悠赴遐征。洒涕别亲戚，前行有期程。骨肉恩难断，负戈且吞声。开边报明主，宁顾死与生。
和通判朝奉宋丈 其一
模仿彭汝砺，以此为题写一首古诗：
和通判朝奉宋丈 其一

尘事如毛日日生，故园久拟问归程。飞鹏怒薄扶摇上，病骥饥寻巀嵲行。绿野尽头迷汉水，白云深处是樊城。私怀借问何其似，祇看摇摇车上旌。
模仿陆深作一首以枯木竹石图为题的古诗
枯木竹石图

人间何处真不俗，雨后山前两竿竹。雪村老人幽兴多，落笔龙孙削苍玉。离离乱石出涧底，古木压枝虬欲起。相思天际望美人，月明一片湘江水。君不见工师取才，伶伦裁管。兼收并蓄，截长补短。开图识苦心，听我歌款款。
模仿韩是升的风格，续写古诗：
栖迟老圃息蹄轮
栖迟老圃息蹄轮，剩有间怀结净因。窃比陶潜诗责子，懒为毛义檄娱亲。适来良友倾家酿，时对名花当美人。午睡正酣茶正熟，更无清梦落红尘。
罗浮山中四首 其一
模仿李云龙，写一首古诗：
雨过层峦翠作堆，天风吹袂上蓬莱。瑞烟直接观源洞，佳气常依礼斗台。瑶草一溪和露冷，琪花千树向秋开。相传勾曲云林近，曾见三茅跨鹤来。
模仿欧必元，以此为题写古诗：
同黎缜之吴子宪诸君饮蘧园得涯字
同黎缜之吴子宪诸君饮蘧园得涯字

明·欧必元

竹径荒凉半亩斜，园居清绝大江涯。云迷洞壑千村暝，门锁山棋几树花。高调遗风犹未泯，牙签书轴讵能誇。君看青草苍苔色，宁但柴桑处士家。
模仿冯道的风格，续写古诗：
朝披四袄专藏手
夜覆三衾怕露头。牛头偏得赐，象笏更容持。已落地花方遣埽，未经霜草莫教锄。视草北来唐学士，拥旄西去汉将军。
家园乐
模仿申佳允，写一首七言律诗：
家园乐

吟魂日逐滏河滨，击钵呼瓢待主人。白社生涯悬十亩，青鞋消息属三春。藤萝启事江湖邈，风月怜才雨雪新。矫首午桥烟树外，醉醒双眼卧苔茵。
模仿嵇曾筠，续写古诗：
沧江括地维
瀛海包天根。赭山驾长虹，校与他山尊。秦王昔驱石，一一皆东奔。鞭此不为动，骨立余殷痕。祇今数千年，独喜岿然存。潮汐靡不由，终古相吐吞。伊余董蔬导，出入宜穷源。拿舟涉洪波，周历惊心魂。幸使井里安，夷险非所论。努力凌绝顶，列宿高可扪。大江自西来，潮势互飞翻。坡陀触潆洄，水石声相喧。于兹悟治理，扼要先蛟门。登顿跨龙脊，不觉烟岚昏。
模仿徐震堮的风格，续写古诗：
山楼十日雨
湿菌生牛屋。墙柳摇新黄，园莽森寒束。朝筇踏径泥，夜枕喧檐瀑。单觞寂不御，旧帙翻已熟。所思其如何，窗枝媚幽独。苦迟尺一书，夕梦淞波绿。
宦游泉郡已多年
模仿黄结，续写古诗：
近日亲承父老言。系出莆田还有种，派分义井本同源。銮舆南渡休台谏，钟簴西移避世喧。自古德人还食禄，如今东莞见贤孙。
模仿张洵佳的风格，写一首古诗：
《忆同学徐拙庵侍御二首 其二



》
忆同学徐拙庵侍御二首 其二

清·张洵佳

文章水月妙空明，让尔金鳌顶上行。梦想京华音信杳，身归梁苑去来轻。尘容旧改君难识，白发新添我亦惊。毕竟陇头香稻好，自耕还待故人耕。
系马村家日又曛
模仿梁有谦，续写古诗：
海偏风俗转愁闻。居人半葬鲲鳅腹，黎贼长依虎豹群。怪石青天仍滴雨，峦山白昼亦霾云。南来忽堕思家泪，并作杨朱洒路分。
模仿陈大方的风格，续写古诗：
茅山东北燕山前
翁仲遗墟几百年。时有吴人来问隐，不知唐树已啼鹃。山童解指看碑路，野衲分耕祭墓田。厚夜肯教黄壤晓，悲风偏动夕阳天。
模仿陈衍的风格，续写古诗：
人天九变
趁华鬘璎珞。玉气珠光尚如昨。彩云留记取，周昉屏风宜称处，弦柱华年寄托。年时曾待阙。脸际眉山，盼断妆台扇初却。店里定婚人，不道重来，莫金缕衣裳耽搁。只除裹、春云碧琉璃，肯钿尺裁量，秘辛轻错。
模仿李之仪，续写古诗：
送戴道人
送戴道人

宋·李之仪

懒将身世问穷通，邂逅僧轩一席同。已叹故家如坠叶，可堪白发共飘蓬。冥搜固出能言外，妙用都归指掌中。咫尺京师莫辞远，有云何患不乘风。
模仿朱祖谋，续写一首词：
几日诗魂
不知燕子归何处。止多落絮与飞花，换了门前路。曾采幽芳题句，况湖山，顿伤心素。娉婷一笛，解诉清愁，沈吟渐苦。
模仿李楩，作一首古诗：
谒严先生祠 其一
雨雪归舟泛碧天，布帆轻稳客称仙。滩头人寂瞻遗躅，祠下潭空忆往年。盖代经纶传渭壑，一竿烟水绘涛笺。先生不钓千秋誉，悔着羊裘几未先。
模仿韦应物，续写古诗：
吴兴老释子
野雪盖精庐。诗名徒自振，道心长晏如。想兹栖禅夜，见月东峰初。鸣钟惊岩壑，焚香满空虚。叨慕端成旧，未识岂为疏。愿以碧云思，方君怨别馀。茂苑文华地，流水古僧居。何当一游咏，倚阁吟踌躇。
名花绰约东风里
模仿史鉴，续写古诗：
占断韶华多在此。芳心一片可人怜，春色三分愁雨洗。玉人尽日恹恹地。猛被笙歌惊破睡。起临装镜似娇羞，近日伤春输与尔。
和程适正见赠二首
模仿李昭玘，续写古诗：
和程适正见赠二首 其一

壮岁干名幸起家，十年蹭蹬一长嗟。凭陵初托风前鹢，淘汰终随浪底沙。没得玄机问黄檗，却将齐物付南华。感君怜我贻佳句，一段秋光照晚霞。

和程适正见赠二首 其二

簿领栖迟叹陆沈，滔滔何处觅知音。凌云词句豪难敌，似水交情老更深。鼷鼠饮河聊满腹，白云出岫本无心。从今收拾身閒计，洗竹锄花日醉吟。
模仿章懋的风格，续写古诗：
华国文章老更奇
康时才业未全施。空馀欧范平生志，不见功名上鼎彝。金镜朝端方委重，玉楼天上更传宣。迂生不识平津阁，因诵遗文亦泫然。
模仿林占梅以此为题写古诗：
薄暮自近村归新庄精舍
薄暮自近村归新庄精舍

林占梅

閒来野老话桑麻，谈罢归时兴趣赊。水足春田看叱犊，日平暮树听啼鸦。连村修竹阴随步，一路芳荪绿到家。自掩荆扉灯上后，拨炉重试雨前茶。
模仿林朝崧的风格，续写古诗：
刻画无盐费写生
瑶篇叠赠愧深情。北山人或嘲充隐，南亩君胡慕力耕。荒径几时寻蒋诩，酒杯此日忆公荣。甲城绛帐围丝竹，想见玄谈娓娓清。
模仿秦观的风格，续写七言律诗：
萧瑟通池閟茂林
岸傍无复属车音。涵春似恨隋家远，涨晓疑连蜀井深。斗草事空烟冉冉，司花人远树阴阴。劳生俛仰成陈迹，纵有遗声可用寻。
模仿王源生，续写古诗：
河豚二首 其二
彭亨豕腹认前身，天与心肝好杀人。丑类横行惊水族，腥风扇动犯江神。明知性过豨蛇毒，犹道常逾鲙鳜新。当作羹材收鼎鼐，髯苏题品太无因。
江海风烟揽辔论
模仿董其昌，续写古诗：
百城守长拜行轩。朅从绣斧临吴甸，几为闾阎叩帝阍。挟笔千秋高雪调，熬波万灶矗云屯。鱼盐岂有藏名者，莫以于旄访席门。
模仿虞集，续写古诗：
子昂秋山图
翁昔少年初画山，丹枫黄竹杂潺湲。直疑积雨得深润，不假浮云相往还。世外空青秋一色，窗中远黛晓千鬟。瀛洲鸡犬同人境，尚想翁归向此间。
模仿张弼的风格写一首古诗，题为：
送戴良佐还太仓兼简陆内翰




送戴良佐还太仓兼简陆内翰

张弼

一年一度客金台，帆势常随雁往来。此夜红楼听雁语，明朝白苧为君栽。故人意气诗千首，远道风烟酒一杯。为报娄东陆夫子，停云瞻望正裴回。
模仿徐渭的风格，续写古诗：
红芳绿涨绿连天
夹岸蘼芜匝涧湾。别有鼓吹喧渡口，不教蚯蚓叠阳关。殷郎咄咄书空易，汉吏期期奉诏难。华苑公私猜典午，荜门佶屈课殷盘。连营甲卒枚前閧，塞寺沙门咒后餐。蟾蜍借月瘖何谓，科蚪萦波字与翻。蒲潦溽蒸号太酷，梅风飘荡控宜寒。使车南诣雕题译，贝叶西来鴃舌弹。金响侠徒丸尽落，佩垂战士怒弥殷。谐语就笞方乞半，孤雏隔乳未啼残。韩冯枕荷愁喧寐，戴胜降桑许聒眠。利口啬夫儳喋喋，薄言钲罢鼓阗阗。咽兢笳乌不得晓，杂沸莲露几时圆。迢迢来度天姬帐，閤閤回惊钩者船。摇繁藻镜驱成瀫，韵碎菱丝讵可穿。寄语草深瓜烂处，急呼蝍蛆备蚿怜。
刘郎酒肠不可量
模仿许国佐，续写古诗：
与之素诗反惆怅。而我相倾莫逆焉，又有别诗多此障。为击床头刀二下，分其一以系于马。夜间一作龙蛇鸣，鹿鱼腐子来嘲骂。嘲骂之子犹云难，膈肝碎粉忙相看。而我披骚惟痛饥，郁孤此去夜郎寒。此去夜郎夜未深，乐天供奉有知音。自是士如交道者，隈敢危嫌隈敢心。心心相照惟君在，我亦赠君以一带。刀在床头带在腰，一时马上堪千载。
模仿夏伊兰，写一首七言律诗：
《圣因寺揽胜斋小憩

》
圣因寺揽胜斋小憩

揽胜还将胜境登，几回小憩倚枯藤。竹声多似清吟客，梅格高如戒行僧。游爱早春人寂静，饮当薄醉兴瞢腾。散花我本天仙女，胜果能参最上乘。
送郑廉宪弟侄还安肃
模仿谢廷柱，以此为题写一首古诗：
送郑廉宪弟侄还安肃

采芹佳客冀州来，归袖飘飘拂楚台。棣萼诗吟乌府被，竹林人醉鹤楼杯。岘山云近征车动，汉水春随画鹢回。明岁帝京丹桂发，远游方识子长才。
梅怯新箫
模仿陈洵，续写古诗：
兰润旧屏，年色匆匆烛转。唤冷蝶幽衾，障天愁满。不恨红楼望阻，恨响乱荒鸡无人馆。问甚情、却向钿车径绝，素书云断。深绻。镜尘泫。想晕粉窄蛾，此时妆面。漫著破宫衣，暗翻铃怨。谁寤辞年泪点，第一是、无端南来雁。料未掩、端正风流，待稳两欢重见。
鹧鸪天
模仿石耆翁，续写诗词：
鹧鸪天，借问枝头昨夜春。已传消息到柴门。频看秀色无多艳，拖得清香不见痕。山矗矗，水粼粼。村南村北冷销魂。人间不识春风面，羞见瑶台破月明。
模仿韩淲，续写古诗：
醉倒城中不过溪
醉倒城中不过溪，溪外无尘，惟掩柴扉。水浮桥漾翠烟霏。一片闲情，能几人知。留饮君家絮帽敧。爆竹声中，万事如斯。梅催春动已熹微。尔既能来，我亦何疑。
龟趺双跱日星悬
模仿谢薖，续写古诗：
读罢凭阑心浩然。缭绕峰峦浮野色，参差楼阁起晴烟。湖光净照山间寺，江浪遥连海外天。安得翰林风月手，一时摩写入诗篇。
读岱山姊遗诗


模仿李端临，作一首古诗：
读岱山姊遗诗

于兹廿载死生离，亚字阑干独立时。赤鲤不传泉下信，红镫忍读旧存诗。频逢梦里浑如昔，每到花时不减思。愁听子规声断续，暝烟疏雨一帘垂。
模仿刘挚的风格，续写古诗：
半月徘徊去鲁迟
半月徘徊去鲁迟，二年樽酒奉音徽。又贪圣宠移金节，还使乡人笑锦衣。天地中间真远客，田园芜没盍来归。东州不拟多时住，已傍芦溪作钓矶。
模仿欧大任的风格，写一首古诗：
秋夕约卿元白惟敬同集小斋闻新雁得年字
秋夕约卿元白惟敬同集小斋闻新雁得年字

秋风万里至，一雁过长天。嘹唳胡笳里，凄凉塞笛前。庭空飘落叶，家远梦江船。声急零霜夕，书迟度岭年。罗浮归未得，沧海到应先。楚客谁同听，西楼片月悬。
模仿饶节的风格，续写古诗：
用朱元方韵寄深明郎中二首
用朱元方韵寄深明郎中二首 其一

当时冠盖集祇园，大似农夫值有年。庞老一言投马祖，陆侯彻底见南泉。古今已自融三际，语默何曾落二边。父子并为同社客，团栾应话老婆禅。

用朱元方韵寄深明郎中二首 其二

刹那念念转光阴，已过方来不住今。身似虚舟从不系，魔如敌国谩相侵。未能以幻还脩幻，岂暇将心更用心。以说为宗遍天下，思公一笑白云深。
山中梅花盛开戏作
模仿王铚，写一首古诗：
山中梅花盛开戏作

化工难回天地春，下遣第一天仙人。前驱飞雪助幽绝，千里隔尽埃与尘。何心百卉擅独秀，寒入万物无精神。绰约肌肤瑩香玉，借与东皇立花国。开破天地发生心，引出世问凡草木。品流不数广寒宫，为嫌月姊长孀独。波上轻云掌上身，有来比肩皆尘俗。须知尤物到绝言，从昔华词吟不足。溪回路转一枝斜，可惜天寒倚修竹。穷涂游子岁华晚，肠断夜投山馆宿。古今幽怨不尽情，更入凄凉笛中曲。荒山偶赋梅花诗，伫立花前香在衣。伤心不忍别红紫，付与晓风零乱飞。
模仿赵文漪的风格，续写渔家傲：
翠袖萦回星眼倦
翠袖萦回星眼倦。娇娆不让花初绽。倾国倾城休艳羡。雕阑畔。宜嗔宜喜春风面。月上黄昏开玳宴。幽情艳态真无限。最是人情容易散。无多愿。但教后此常相见。
模仿潘岳，续写古诗：
漼如叶落树
邈若雨绝天。雨绝有归云，叶落何时连。山气冒冈岭，长风鼓松柏。堂虚闻鸟声，室暗如日夕。昼愁奄逮昏，夜思忽终昔。展转独悲穷，泣下沾枕席。人居天地间，飘若远行客。先后讵能几，谁能弊金石。
端午洪积仁召客口占戏柬薛仲藏
模仿陈棣写一首以此为题的古诗：
佳节撩人愁欲卧，冲门都骑传呼过。想簪榴艾泛菖蒲，应召邹枚杂郊贺。歌声端不羡红儿，酒力真堪欺白堕。自愧虽非赵倚楼，何当一效陈惊座。